Drie beseer in helikopter-ongelukArgieffoto Drie mense is beseer nadat ŉ helikopter Vrydagoggend in Limpopo neergestort het. Lt.kol. Moatshe Ngoepe, provinsiale polisiewoordvoerder, het gesê die R44-helikopter het in die Hoopdaal-gebied tussen Lephalale en Thabazimbi neergestort. “Die vlieënier, sy vrou en nog ŉ persoon is tydens die voorval beseer, maar niemand is dood nie,” het hy gesê. Die oorsaak van die ongeluk is onbekend en word deur die polisie en burgerlike lugvaartowerheid ondersoek.